**Ա Մ Փ Ո Փ Ա Թ Ե Ր Թ**

**««ՍՈՍ ՍԱՐԳՍՅԱՆԻ ԱՆՎԱՆ ՀԱՄԱԶԳԱՅԻՆ ԹԱՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆՆ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1.ՀՀ ֆինանսների նախարարություն | 11.01.2023թ. |
| N 01/34-3/309-2023 |
| Քննարկելով Ձեր 28.12.2022թ. N ԳՍ//35351-2022 գրությամբ ներկայացված՝ «Սոս Սարգսյանի անվան համազգային թատրոն» պետական ոչ առևտրային կազմակերպությանն անհատույց օգտագործման իրավունքով անշարժ գույք ամրացնելու մասին» ՀՀ կառավարության որոշման նախագիծը (այսուհետ Նախագիծ), որով նախատեսվում է Ա. Վեռնոյի փողոց 3 շենք հասցեում գտնվող 1971.5 քառ. մետր մակերեսով թատրոնի շենքը, ընդհանուր բաժնային սեփականություն հանդիսացող 21 քառ. մետր մակերեսով տարածքը և դրանց զբաղեցրած, օգտագործման ու սպասարկման համար անհրաժեշտ ընդհանուր բաժնային սեփականություն հանդիսացող 0.095569 հա հողամասը անժամկետ, անհատույց օգտագործման իրավունքով ամրացնել «Սոս Սարգսյանի անվան համազգային թատրոն» պետական ոչ առևտրային կազմակերպությանը (այսուհետ Կազմակերպություն), հայտնում ենք, որ Նախագծի վերաբերյալ սկզբունքային առարկություններ չունենք:Միաժամանակ, նկատի ունենալով, որ ՀՀ 2023թ. պետական բյուջեով Կազմակերպության համար ամրացվող անշարժ գույքի պահպանման նպատակով լրացուցիչ ֆինանսական միջոցներ նախատեսված չեն, առաջարկում ենք քննարկել նշված ծախսերը Կազմակերպության սեփական եկամուտների հաշվին իրականացնելու հնարավորության հարցը:  | Ընդունվել է ի գիտություն: ՀՀ ՏԿԵՆ պետական գույքի կառավարման կոմիտեն ՀՀ ֆինանսների նախարարության կողմից ներկայացված առաջարկությունը համապատասխան գրությամբ տրամադրել է ՀՀ կրթության, գիտության, մշակույթի և սպորտի նախարարությանը, որը ներկայացրել է համապատասխան դիրքորոշում: |
| 2. ՀՀ կրթության, գիտության, մշակույթի և սպորտի նախարարություն | 29.12.2023թ. |
| N 01/20.1/33265-2022 |
|  Կրթության, գիտության, մշակույթի և սպորտի նախարարությունը ««Սոս Սարգսյանի անվան համազգային թատրոն» պետական ոչ առևտրային կազմակերպությանն անհատույց օգտագործման իրավունքով անշարժ գույք ամրացնելու մասին» Հայաստանի Հանրապետության կառավարության որոշման նախագծի վերաբերյալ առաջարկություններ ու առարկություններ չունի: | Ընդունվել է ի գիտություն |
| 3. ՀՀ կադաստրի կոմիտե | 05.01.2023թ. |
| N ՍԹ/125-2023 |
|  Ի պատասխան Ձեր 2022 թվականի դեկտեմբերի 28-ի N ԳՍ//35351-2022 գրության՝ ««Սոս Սարգսյանի անվան համազգային թատրոն» պետական ոչ առևտրային կազմակերպությանն անհատույց օգտագործման իրավունքով անշարժ գույք ամրացնելու մասին» Հայաստանի Հանրապետության կառավարության որոշման նախագծի վերաբերյալ դիտողություններ ու առաջարկություններ չունենք: | Ընդունվել է ի գիտություն: |
| 4. ՀՀ կրթության, գիտության, մշակույթի և սպորտի նախարարություն | 24.01.2023թ. |
| N 01/17.3/1218-2023 |
| Հայտնում ենք, որ կրթության, գիտության, մշակույթի և սպորտի նախարարությունը «Սոս Սարգսյանի անվան համազգային թատրոն» պետական ոչ առևտրային կազմակերպությանը (այսուհետ՝ ՊՈԱԿ) ՀՀ պետական բյուջեից տրամադրում է աշխատավարձի մի մասը և ավելացված արժեքի հարկը, իսկ մնացած ծախսերն իրականացվում են ՊՈԱԿ-ի արտաբյուջետային միջոցների հաշվին:Հաշվի առնելով վերոգրյալը, ինչպես նաև այն, որ շինարարական աշխատանքների ավարտը սեպտեմբեր ամսին է (համաձայն ՊՈԱԿ-ի կողմից ստացված բանավոր տեղեկատվության)՝ առաջարկում ենք տարեվերջի մի քանի ամիսների պահպանման ծախսերը ևս իրականացնել ՊՈԱԿ-ի արտաբյուջետային միջոցների հաշվին, իսկ նրան ամրացվող անշարժ գույքի պետական բյուջեից պահպանման ծախսերի տրամադրման հարցին անդրադառնալ 2024 թվականի պետական բյուջեի հայտի քննարկումների ընթացքում:  | Ընդունվել է ի գիտություն:  |